hu en kk ky ru ru ky ky ru ru ru bg ru ru ru en hbs_cyr ru ky hu ky ru ky ky ky ky ky ky ky ky ky ky ky ky ky ky ky ky ky ky ky ky ky ky ru ky ky ru ky ru ru ru tt kk ru ky cs ru ky ru ky ru ky ru ru ru ky ru ru ky ru ky ky bg ky ky ky ru ky ky ru ru ky ru mk ky ru ky ru ru uk ru ky tk ru ky ru
"Фабула", 29.04.11 - 11-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Калкым, калп айтпай, так айталы!
Менин уккан-көргөнүмдү эл да угуп-көрүп турат, азыркы акыбалыма эл да араң чыдап турган кези.
СДПК, "Ата Мекен", "Ак шумкар", "Жашылдар", "Акыйкат" партияларынын күчү менен жеңген революциянын аркасы менен келген "Ата-Журт" партиясынын лидерлери ушуну унутушпаса, Алладан кийин ушуларга жалынышса жаман болбойт эле, буга чейин кайда, кантип жүрүшкөндөрүн эстешсе.
Ошентип, К.Бакиевдин "Ак жол" партиясы түлкүдөй кубулуп, "Ата-Журт" партиясына айланып кайра келди.
Кокусунан бийликке келген К.Бакиев элинин бачагын чыгарды, дагы кокусунан жаңылсак, К.Ташиев келсе бийликке анда элинин ташын-талкан кылат дегиле.
"Ата-Журт" партиясынын лидерлери Акматбек, Камчыбек, Садырбектер депутат болгондорунун биринчи күнүнөн баштап эле ээн баштык кылышты, элди, парламентти сыйлашпады, ант берүүгө келишкен жок, орой айтканда, акмакчылык, пастык кылышты, саясий да, интеллектуалдык да, адамдык да сапаттары төмөн экендигин ошол күндөн ушу күнгө чейин көрсөтүп келе жатышат.
Ошондон бери "Ата-Журт" партиясы парламентте чыр-чатак чыгаргандын үстүндө. Муну менен алар парламенттеги ынтымакты бузуп, коалицияны таратуу максатында, өз кызыкчылыктарын көздөп, элди дагы бир ызы-чууга салып кыйноого алып келгени турушат. Айтып жаткан сөздөрдүн ишенимсиз сүйлөп жаткандары сезилип турат, анткени сөздөрү кайпана, негизи жок, арты көңдөй, куру опулдаган калп сөздөр.
Топчуке ток этер жерин айтып, көзү ачыктык кылган экен, ошондо эле "люстрация" мыйзамын колдонуп, бир топ шүмшүктөрдөн тазаланыш керек эле...
"Ата-Журт" партиясын кокусунан (шашылыш) түзүлгөн партия деп эсептейм, эки-үч айлык тарыхы бар "стихийный" партия десе болот, ошондуктан бул партиянын келечеги жок, бул партиядан депутатыкка келишкен белгилүү адамдар: К.Осмонов, М.Абдылдаев өңдүү мыкты адамдар азыр ыңгайсыз абалда жүрүшкөндөрүн жашырышса деле сөз болуп жатат, кайдан ушул партияга келдик эле, элдин сөзүнө калбай тынч жүрсөк эле болмок турбайбы деп, анткени абийир тынчтык бербей жатат да.
Парламент - эң жогорку саясий орган, элдин тирөөчү, коалиция анын очогу, "Ата-Журт" партиясынын депутаттарынын энелеринин оюнчугу эмес, кааласам ойнойм, каалабасам жок дегендей.
Мыйзам бар, бийлик бар, эл колдойт, демек, мындайлардын кысчу жерлерин бекем кыстарып коюш милдет, оюнчук ойношпосун.
"Ата-Журт" партиясынын айрым лидерлери, мүчөлөрү Чеченстандагыдай күндүзү элдик болуп, түнү менен боевик болгондой кара санатай пландарын иштеп жаткандарында шек жок, котур ташы мына Ташиевдердин койнунда.
К.Ташиевдин котур ташы детектор лжиде көрүнүп калбадыбы, эң негизгиси "К.Бакиевди алып келебиз" дегени. Анан кантип, ушул адамга эл ишеним көрсөтүп келген, "пулуң болсо кулуңмун" болгонду токтотолучу, арыбызга келеличи.
Коррупция менен криминалисттер менен байланышкан, кызматташкандарды жок кылабыз деп айтылып эле келе жатат, арабызда ошол накта коррупция жолу менен криминалисттерди колдонушуп, депутаттыкка жогорку жетекчилик кызматтарга келишкендер толуп кетти, тетирисинче, кайра аларды колдоп отурабыз. Айрыкча "Ата-Журт" партиясы буга мисал.
Апрель революциясында качып издөөдө жүргөндөр, мамлекеттин, элдин байлыгын жеп-ичкендери үчүн иш козголгондор алар азыр депутаттар, министрлер. Алардын эмнеге качышты, кайда жүрүп келишти, эмнеге иш козголду, акталыштыбы-жокпу баары белгисиз. Анан мындай ойго келесиң, издөөдө жүргөндөргө, иш козголгондорго биздин бийлик качпагыла, коркпогула, соттобойбуз, кызматтын майлуу-сүттүү, жеп-ичкенге ылайыктуу жерлердин бийлигине келесиңер деген сыяктуу эле иш болуп калды. Качкындар келди, иш козголгондор бийликте иштеп жатышат, м.а., бул бийликтин, өкмөттүн жүзү эмес! Мыйзам эл үчүн иштеш керек, бийлик, өкмөт, артыңарда эл турат ата-энесин караган жаш балдардай болуп.
"Ата-Журт" партиясындагы качып кайра келгендерди, жеп-ичкендиктери үчүн иш козголгондорду, партиялык негизин түзгөн айрым лидерлерин көрүп туруп, бул партия "Ата-Журт" атына татыксыз дейт элем, тескерисинче, мындан ары "Ата-Жут" партиясы десек туура болот го, эл да кабыл алат, ишенемин.
Кадр маселесинде кемчиликтер көп, парламентке өткөн партиялар аркылуу дайындалган министрлер жана башка мамлекеттик жетекчилер, айрыкча баягы эле "Ата-Журттап" келген "шалмандар", белгисиз кишилер кокусунан келишкен. Булар эч нерсени көрбөгөн, керек болсо ыгы менен жеп-ичкенди билбеген, арсыз, алсыз адамдар бийликке келишти. "Улуу сөздө уят жок", - дейт, буларга "Ат көрбөгөн минип өлтүрөт, катын көрбөгөн…" - деген макал ылайык. Ошол бийликти, байлыкты көрүп-билбеген, баалабай кадырына жетпеген ач карышкыр сыяктуу адамдар кайра эле келишти, элдин убалына калышат, убал-сооптон коркушпайт.
Ал эми советтик-партиялык, андан кийин демократиялык доордо тарбияланып, тажрыйба топтогон профессионал жетекчилер четте калып, өз ордуларын таппай келишет. Адамдын өмүрү, эмгек жолу кадрлардын негизи экенин эч ким танбайт, биз буларга карабай калдык, эмгек бааланбай, "пулуң мына, кулуң мына" - деген жолго түшүп калдык. "Уялбагандан өзүң уял" деген туура, айта берип кайра өзүң уят болот экенсиң. Бийлик, өкмөт, токтоткулачы эми!
Мына, мисалга: А.Жекшенкулов, Т.Сариев, А.Бекназаров, М.Турганбаев, И.Исаков, Э.Булекбаев д.у. сыяктуу мыкты профессионал ишмерлерди эске албай коюш туура эмес, силердин жеке башыңардагы кызыкчылык миллиондогон элдин убалына алып кетет, мына ушул мезгилде бул адамдардын пайдасы өтө тиет эле.
7-апрелден кийин Бакиевдердин акчаларын, башка байлыктарынан Убактылуу Өкмөт мүчөлөрү өздөрүнө пайдаланып жатышат деген сөздөр болуп жатат, бирок буга далил жок. Эгерде Убактылуу Өкмөттүн бийлигинде К.Ташиевдердин командасы болгондо, ал акчалардын, байлыктардын дайынын чыгарышпастан, эч дайнын билгизбей жок кылышмак, ачык эле бөлүнүп алышмак, Буларга акча бербей коюшту эле, ар кандай ушактарды таратууга аргасыз болуп калышты. "Ичиң күйсө, туз жала" эмес, "ичиң күйсө, морозильниктен муз аша"- дейт элем, анткени күйүккө, ысыкка муз жакшы болот да.
Эми элибиз дагы куру убадага алданбай, акчага сатылбай, президенттик шайлоону таза өткөрөлү, мен тазамын деген адам жок, пенде болгондон кийин анын жакшы жана жаман сапаттары кошо жаралган. Ошондуктан тазамын дебестен, "ниетим, пейилим ак, эл-жеримди ыйык тутам, алардын убалынан корком, кудай астында элиме ак кызмат өтөйм" - деген адамды тандап алалы.
Ар кимибиз жеке керт башыбыздын кызыкчылыгын ойлосок, анда мамлекетти, улутту жок кылып жиберебиз, буга арабыздагы кээ бир аз сандагы улуттар да мисал боло алат. Жеке керт башын айбан да багып өтөт. Артыбыздагы элибизди, балдардын келечегин ойлоп, элдин убалына калбай иш кылалы, Бакиев, Ташиев сыяктуулардан сак бололу, алыс бололу…
кыргыз тилиндеги гезит "Форум"
email • архив • редакция
Жалган жыйынтыктын артында кимдер турат?
Каралоону токтотууну талап кылабыз!
Өкмөттө эмне кеп, Түркиядан түркүн кеп...
Өмүрбек Абдрахманов, "Ата Мекен" фракциясынан ЖК депутаты:
"Саясатты сасыткан да ушулар, жогорудагы вульгардык баа бергендер да ушулар..."
Төлөгөн Касымбеков, КРнын Баатыры:
жол көрсөтүп бере албай жатабыз…"
Калкым, калп айтпай, так айталы!